Dragi učenici, poštovani roditelji!

Početak drugog polugodišta donosi nova pravila u organizaciji nastavnog procesa, trebamo ih se svi zajedno pridržavati, a sve u cilju očuvanja sigurnosti svih nas.

* Učenici trebaju u školu doći najkasnije do 7.55 sati u jutarnjoj i 13.55 sati u popodnevnoj smjeni. Nakon ovog vremena ulazna vrata bit će zaključana. Ukoliko učenik iz opravdanih razloga kasni, roditelj je dužan razrednika informirati o opravdanosti kašnjenja, te okvirnom vremenu dolaska u školu.
* Ulazak u školu moguć je isključivo na glavni ulaz iz ulice Mićin Stanka.
* Učenici za vrijeme nastavnog procesa ne smiju napuštati prostor škole. Preko malih odmora ne smiju napuštati školsku zgradu, a preko velikog odmora dvorište škole.
* Ukoliko učenik nastavni proces treba napustiti prije kraja, roditelj treba o tome pismeno izvijestiti razrednika na službeni e-mail.
* Roditelji dolazak u školu moraju najaviti razredniku na službeni e-mail, o čemu je razrednik dužan izvijestiti djelatnika na ulazu. Jedino najavljeni roditelji mogu ući u školsku ustanovu.
* Termin roditeljskih sastanaka se čeka ispred školske zgrade, u dogovoreno vrijeme razrednik dolazi do roditelja te zajedno odlaze do učionice. Po završetku sastanka, razrednik će ispratiti roditelje.
* Svaki ulazak u školu osoba koje nisu učenici ili djelatnici mora biti evidentiran u Knjigu posjeta. Djelatnik škole (domar, spremačica ili učitelj) zatražit će na uvid dokument s fotografijom te utvrditi identitet. Ukoliko posjetitelj ne želi dati svoje osobne dokumente, ne može ući u školu.
* Ukoliko su roditelji na razgovor pozvani od strane stručne službe, u dogovoreno vrijeme na vratima će ih pričekati član stručne službe koji ih je pozvao.
* Ukoliko roditelj ima potrebu razgovarati s predmetnim nastavnikom ili članom stručne službe, sastanak će dogovoriti preko razrednika.

Poštovani roditelji, kako bismo jedni drugima olakšali komunikaciju i rad, molim Vas, pridržavajte se dogovorenih termina!

Dragi učenici, izuzetno je važno doći u školu na vrijeme kako bismo izbjegli probleme u slučajevima zaključanih vrata!

Srdačan pozdrav!

Ravnateljica:

mr.sc. Ivana Mikulandra